אחת הדרכים הנפלאות להעביר מסרים בדרך חווייתית היא באמצעות ספרים. אין כמו לשבת יחד מול ספר אמיתי (ולא מסך), לקרוא ולעיין באיורים, לחוש את מגע הדף בדפדוף, לקרוא יחד - שורה ההורה, שורה הילד - ולדבר על מה שקורה ומה יקרה. מסרים רבים עוברים באמצעות ספרים.
בקצרה: הרעיון שכסף לא גדל על העצים מומחש בצורה ברורה.
נילי תקני-לי רוצה כל הזמן לקנות ולקנות. עד שאמה לוקחת אותה לבנק וממחישה לה שאפשר לקבל רק כסף שיש. הבנק מתואר כארנק ענק של אנשים רבים, אבל המסר ברור - כל אחד יכול להוציא כסף עד הסכום שהכניס, ולא יותר מזה.
דנבר הוא איש עשיר וטוב לב. הוא חי בעיירה קטנה וענייה, ועוזר לאנשים, עד שיום אחד מגיע זר ושואל את כולם מדוע לדנבר יש הרבה כסף ולהם אין כסף. הוא גורם לכולם להתרחק מדנבר ואז חלה מהפיכה שגורמת לכולם להבין מהי החשיבות האמיתית של הכסף.
בקצרה: רוני היא ארנבונת חמודה, לפעמים מתישה ולא ממש מבינה למה היא לא יכולה לקבל את כל מה שהיא רוצה. אמה מנסה להגדיר לכל אחד מבני המשפחה לקנות "רק דבר אחד", אבל זה לא עובד על רוני. ספר המציג פתרון שונה לבעיה של הרצון לקנות ה-כ-ל.
בקצרה: ספר חשוב על עולם העסקים, דרכים להשיג הכנסות קבועות והגדלת הרצון ליזמות.
פיץ הארנב החמוד צריך להשיג תוך עשרה ימים 100 גזרים כדי לכבוש את ליבה של הנסיכה קליאו היפה. בדרך להשגת המטרה נחשף פיץ אל עולם העסקים ומתוודע לראשונה בחייו למושגים מעולם היזמות והכספים: מהו חיסכון ואיך חוסכים? איך ועם מי כדאי להתייעץ? איך נוצר רווח מה זו השקעה ומהו נכס?
בקצרה: תשובות לשאלות צרכניות בסיסיות, כגון: איך משתמשים בשטרות ובמטבעות? מדוע חשוב לחסוך כסף? כיצד מנהלים תקציב? ועוד כלים לפיתוח צרכנות נבונה בקרב ילדים.
סבא מעניק לאריק ארנק עם כסף לקראת הטיול בארצות הברית, ואריק מגלה במהלך הטיול איך כדאי להתנהל עם הכסף, מה לקנות ומה לא.
כל התגובות לכתבה "7 ספרים שילמדו את ילדיכם על כסף"